ભરૂચ, 25 જુલાઇ : છેલ્લા ત્રણ દિવસમાં ગુજરાતમાં મેઘરાજા જામ્યા છે. જેના કારણે મોટા ભાગની નદીઓમાં નવું પાણી આવ્યું છે. સામાન્ય રીતે દર ચોમાસામાં નર્મદા નદીમાં આવતા પુરના કારણે કાંઠા વિસ્તારોમાં તારાજીની સ્થિતિ સર્જાય છે. આ આફતને ટાળવા માટે ગુજરાત ડિઝાસ્ટર મેનેજમેન્ટ ઓથોરિટીએ ભરૂચમાં નર્મદા નદી ઉપર ડરમત (DARMAT - Disaster Alert and Resource Management by Application of Technology)નામની રડાર બેઝ સિસ્ટમ લગાવી છે. આ સિસ્ટમ ભરૂચવાસીઓને પાણી પહેલાં પાળ બાંધવાની સુચના આપશે.